हिसार8 मिनट पहले
- कॉपी लिंक
PWD के सीनियर अकाउंटेंट पर एक महिला ने दुष्कर्म करने का केस दर्ज करवाया है। 35 वर्षीय महिला का आरोप है कि वह आरोपी अकाउंटेंट महेंद्र सिंह भोसला के घर पर साफ सफाई का काम करती थी। एक दिन महेंद्र ने मौका देखकर उसकी अर्धनग्न हालात में मोबाइल कैमरा से फोटो ले ली। इसके बाद महेंद्र सिंह भोसला ने उसको ब्लेकमेल किया और फिर उसके साथ दुष्कर्म किया। पुलिस ने शिकायत के आधार पर फूल बाग कॉलोनी वासी महेंद्र सिंह भोसला के खिलाफ रेप का केस दर्ज करके जांच शुरू कर दी है।
36 वर्षीय पीड़िता ने बताया कि वह सिरसा की रहने वाली है और दो बच्चों की मां है। पति के साथ अनबन के साथ वह हिसार में रह रही है और घरों में साफ-सफाई का काम करती है। पिछले कुछ महीने से वह महेंद्र सिंह भोसला के घर पर भी साफ-सफाई का काम कर रही थी। महिला के अनुसार जब उसे काम करते हुए डेढ़ महीना हो गया तो एक दिन वह क्वार्टर पर कपड़े बदल रही थी। तभी महेंद्र सिंह ने फोन से उसकी फोटो खींच ली और उसके ब्लैकमेल करने लगा। महिला के अनुसार फोटो डिलीट करने का झांसा देकर आरोपी ने कई बार उसके साथ रेप किया। लगातार हो रही शारीरिक प्रताड़ना से तंग आकर महिला ने महेंद्र के क्वार्टर पर काम करना बंद कर दिया। जब महिला ने फोटो डिलीट करने के लिए आरोपी से कहा तो उसने धमकी देते हुए कहा कि ना तो वह फोटो डिलीट करेगा और अगर उसने कहीं पर शिकायत दी तो उसे व उसके बच्चों को जान से मरवा देगा।
हरियाणा | दैनिक भास्कर